
RAPORT

asupra proiectului de Lege pentru ratificarea Convenţiei de cooperare poliţienească pentru Europa de Sud-Est, adoptată la Viena la 5 mai 2006, semnată de România la aceeaşi dată
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură obişnuită, cu proiectul de Lege pentru ratificarea Convenţiei de cooperare poliţienească pentru Europa de Sud-Est, adoptată la Viena la 5 mai 2006, semnată de România la aceeaşi dată, trimis cu adresa nr. PL.x. 12 din 5 februarie 2007 şi înregistrat cu nr.32/86 din 06.02.2007.


Consiliul Legislativ, cu nr. 1649/04.12.2006, a avizat favorabil acest proiect de lege.

Comisia pentru administraţie publică, amenajarea teritoriului şi echilibru ecologic, cu nr. 26/1401 din 13.02.2007 a avizat favorabil acest proiect de lege.

Comisia pentru politică externă, cu avizul nr. 33/PLx12 din 13.02.2007 a avizat favorabil prezentul proiect de lege.

Proiectul de lege are ca obiect de reglementare ratificarea Convenţiei de cooperare poliţienească pentru Europa de Sud-Est, instrument juridic prin care se urmăreşte intensificarea şi consolidarea cooperării între autorităţile competente din 7 state din zona Balcanilor, cu sprijinul financiar al Republicii Germania şi expertiză din partea Europol-ului.  
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La lucrările Comisiei au fost prezenţi 20 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitatea voturilor deputaţilor prezenţi.
4. Potrivit prevederilor art. 75 alin. (1) din Constituţia României, republicată, şi ale      art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este Prima Cameră sesizată.

În urma dezbaterii, în şedinţa din 13 februarie 2007, Comisia propune Plenului Camerei Deputaţilor adoptarea acestui proiect de lege, în forma prezentată. 
Preşedinte, 

Mihai Stănişoară 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Convenţiei de cooperare poliţienească pentru Europa de Sud-Est, adoptată la Viena la 5 mai 2006, semnată de România la aceeaşi dată, trimis cu adresa nr. PL.x. 12 din 5 februarie 2007 şi înregistrat cu nr.32/86 din 06.02.2007.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Mihai Stănişoară 
1

